b"\n_START_ARTICLE_\nRomeo og Julie (1968)\n_START_SECTION_\nHandling\n_START_PARAGRAPH_\nHandlingen skjer i den italienske byen Verona. De to rike familiene Capulet og Montague er bitre fiender. Folk fra disse familiene er ofte i kamp med hverandre. Historien begynner da Romeo, som er en s\xc3\xb8nn i Montague familien er p\xc3\xa5 et maskeradeball hos Capulet familien. Der f\xc3\xa5r han plutselig \xc3\xb8ye p\xc3\xa5 Julie. Han blir stormende forelsket ved f\xc3\xb8rste blikk. Det gj\xc3\xb8r ogs\xc3\xa5 Julie. Romeo synes Julie er fantastisk, og han er helt fra seg av glede over hennes skj\xc3\xb8nnhet. Gleden tar en br\xc3\xa5 slutt da han finner ut av hun er datter av herr Capulet. Etter det blir alt mye vanskeligere for Romeo og Julie.\n_START_SECTION_\nAnmelderne og publukum\n_START_PARAGRAPH_\nDen ble godt mottatt av filmkritikerne og har oppn\xc3\xa5dd s\xc3\xa5 mye som 97% p\xc3\xa5 Rotten Tomatoes. Den kjente amerikanske filmkritikeren Roger Ebert gav den toppkarakter._NEWLINE_Den ble en publikumssuksess p\xc3\xa5 amerikanske kinoer, hvor den innbrakte 38,9 millioner dollar.\n_START_SECTION_\nPriser og nominasjoner\n_START_PARAGRAPH_\nFilmen ble tildelt to Oscar-priser i 1969 (beste foto og beste kostyme) og ble nominert i ytterligere to kategorier. Den ble ogs\xc3\xa5 tildelt en BAFTA-pris for beste kostyme, og tre Golden Globes for beste engelskspr\xc3\xa5klige film, beste mannlige nykommer (Leonard Whiting) og beste kvinnelige nykommer (Olivia Hussey). Det m\xc3\xa5 ogs\xc3\xa5 nevnes at den vant hele fem Silver Ribbons ved den italienske filmfestivalen Nastri d'Argento (blant annet for beste regi), og en NBR Award for beste regi ved National Board of Review Awards.\n_START_SECTION_\nI Norge\n_START_PARAGRAPH_\nFilmen ble satt opp p\xc3\xa5 norske kinoer i romjula 1968. VGs anmelder var middels forn\xc3\xb8yd og gav den terningkast tre. Anmelderen skrev f\xc3\xb8lgende: \xc2\xabMange gode kvaliteter i Franco Zeffirellis filmatisering av Shakespeares kj\xc3\xa6rlighetstragedie. Fors\xc3\xb8ket p\xc3\xa5 aktualisering av temaet imidlertid ikke helt vellykket. Betagende spill av Leonard Whiting og Olivia Hussey\xc2\xbb."